Diari Oficial de la Generalitat Valenciana


Sumari del DOGV 2348, del 19-09-1994 (1994/832442)

DECRET 189/1994, de 13 de septiembre, del Govern València, pel qual es crea un Institut d'Educació Secundaria al districte del Carme de València.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/09/13/189/dof/vci/html**

### Dades del document

Número de DOGV
:   2348

Data del DOGV
:   19-09-1994

Secció del DOGV
:   DISPOSICIONS GENERALS

Número del document
:   1994/832442


Data del document
:   13-09-1994

Organisme emissor
:   Conselleria de Educació i Ciència

Tipus de document
:   Decret

DECRET 189/1994, de 13 de septiembre, del Govern Valencià, pel qual es crea un Institut d'Educació Secundària al districte del Carme de Valencia.[94/6231]  
L'extensió de Batxillerat de València-barri del Carme es va crear mitjançant l'Ordre de 21 de setembre de 1989, de la Conselleria de Cultura, Educació i Ciència, i va començar a funcionar el curs escolar 1989/1990, depenent de l'Institut de Batxillerat Campanar.  
El centre es va situar al carrer de la Beneficència, als locals que anteriorment ocupava el col·legi públic José María Haro, que va cessar les seues activitats, tal com ho estableix l'Ordre de 25 de maig de 1990, de la Conselleria de Cultura, Educació i Ciència.  
Aquesta extensió de Batxillerat va ser autoritzada per a impartir el Curs d'Orientació Universitària mitjançant l'Ordre de 27 de maig de 1993 i ha incrementat el nombre d'alumnes, per la qual cosa necessita ja una organització acadèmica i administrativa pròpia i independent.  
En virtut d'això i de conformitat amb el que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller d'Educació i Ciència, i després de la deliberació del Govern Valencià en la reunió del dia 13 de setembre de 1994,  
DECRETE:  
Article únic  
Es crea, per transformació de l'extensió de Batxillerat de Valencia-barri del Carme, codi 56481654, el següent centre docent:  
Província: València.  
Municipi: València.  
Districte: el Carme.  
Denominació: Institut d'Educació Secundària.  
Adreça: carrer de la Beneficència, 20.  
Codi: 32825479.  
Composició: 12 grups d'Educació Secundària.  
DISPOSICIó TRANSITòRIA  
Provisionalment i mentre no es definesquen i s'aproven les plantilles tipus corresponents als centres d'Educació Secundària, la plantilla del centre creat haurà d'estar constituïda pels llocs de treball que determina la normativa vigent per als instituts de Batxillerat.  
DISPOSICIó ADDICIONAL  
El que preveu aquest decret caldrà inscriure-ho en el Registre General de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació i Ciència perquè adopte les mesures que siguen necessàries per al compliment i el desplegament del que estableix aquest decret, així com perquè modifique, si s'escau, l'adreça, la denominació i la configuració del centre.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant els seus efectes acadèmics, s'hauran d'entendre referits al començament del curs escolar 1994/1995.  
València, 13 de setembre de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI